[pic] | COMISIA COMUNITĂŢILOR EUROPENE |

Bruxelles, 29.1.2008

COM(2008) 44 final

2006/0206(COD)

COMUNICARE A COMISIEI CĂTRE PARLAMENTUL EUROPEAN

în temeiul articolului 251 alineatul (2) al doilea paragraf din Tratatul CE privind pozi ția comună a Consiliului asupra adoptării unui regulament al Parlamentului European și a Consiliului privind interzicerea exporturilor de mercur metalic și stocarea în condiții de siguranță a acestuia

1 CONTEXT

Data transmiterii propunerii către Parlamentul European și Consiliu (document COM(2006)636 final – 2006/0206COD): | 26 octombrie 2006 |

Data avizului Comitetului Economic și Social European: | 25 aprilie 2007 |

Data avizului Parlamentului European, prima lectură: | 20 iunie 2007 |

Data adoptării poziției comune (în unanimitate): | 20 decembrie 2007 |

2 OBIECTIVUL PROPUNERII COMISIEI

Scopul propunerii este punerea în aplicare a acțiunilor 5 (eliminarea exporturilor de mercur) și 9 (stocarea mercurului în exces din industria cloralcanilor) din cadrul „Strategiei comunitare privind mercurul”, COM(2005)20 din 28 ianuarie 2005. Aceasta reprezintă o parte dintr-un pachet mai amplu de acțiuni legislative și non-legislative din cadrul strategiei.

Propunerea Comisiei conține două măsuri specifice referitoare la mercur:

- interzicerea exporturilor de mercur metalic și

- introducerea unei obligații de stocare pentru mercurul metalic din trei surse industriale (industria cloralcanilor, producția de metale neferoase, epurarea gazelor naturale), care să acopere opțiunile de stocare temporară, precum și pe cele de eliminare finală.

Aceste dispoziții sunt completate printr-un mecanism de schimb de informații și prin obligațiile de raportare. Schimbul de informații asigură identificarea în timp util a necesităților care pot apărea cu privire la noi măsuri legislative.

3 OBSERVA ȚII CU PRIVIRE LA POZIȚIA COMUNĂ

3.1 Observa ții generale

Comisia a acceptat în totalitate, parțial sau în principiu, 8 dintre cele 40 de amendamente adoptate de Parlamentul European la prima lectură. 2 amendamente au fost introduse, fie textual, fie ca sens, în poziția comună.

Comisia a acceptat amendamentele și a introdus o dispoziție privind sancțiunile, amendamentele legate de o amplificare a schimbului de informații și amendamentele minore aduse textului considerentelor. Comisia nu a acceptat amendamentele aduse temeiului juridic al propunerii, pe acelea care îi extind domeniul de aplicare, care modifică data intrării în vigoare a interdicției de export, care limitează stocarea de mercur metalic la o stocare temporară, urmăresc acordarea de tratament preferențial sitului din Almadén și introduc măsuri de sprijin pentru țările în curs de dezvoltare și ONG-uri.

Consiliul a convenit să introducă, cu o exprimare ușor diferită, amendamentele Parlamentului care vizează o dispoziție privind sancțiunile aplicabile.

Comisia consideră că poziția comună nu modifică abordarea sau obiectivele propunerii și poate, așadar, să o susțină ca atare.

3.2 Observa ții detaliate

3.2.1 Amendamente propuse de Parlament, acceptate de Comisie și incluse în totalitate, parțial sau în principiu în poziția comună.

Amendamentele 17 și 34 au fost introduse, cu o exprimare ușor diferită. Prin acestea, la propunerea inițială se adaugă un articol privind sancțiunile și considerentul corespunzător.

3.2.2 Amendamente propuse de Parlament, respinse de Comisie, dar incluse în totalitate, par țial sau în principiu în poziția comună.

Niciun amendament respins de Comisie nu este inclusă în poziția comună.

3.2.3 Amendamente propuse de Parlament și respinse de Comisie și de Consiliu, care nu sunt incluse în poziția comună.

Majoritatea amendamentelor propuse de Parlament au fost respinse de ambele instituții și nu au fost incluse.

Amendamentele 1, 7, 8, 9, 10, 16, 20, 22, 33 și 50 au fost respinse deoarece implică o extindere considerabilă a domeniului de aplicare al regulamentului (interdicție la export pentru compușii de mercur și produsele care conțin mercur, interdicție la import). Analiza de impact a Comisiei privind propunerea inițială nu a permis justificarea necesității sau a oportunității unei astfel de extinderi.

Amendamentele 2 și 19 au fost respinse deoarece modifică temeiul juridic al propunerii.

Amendamentele 6, 24 și 36 au fost respinse deoarece implică un tratament preferențial pentru un singur sit de stocare (Almadén) și măsuri compensatorii pentru fostele mine. Alegerea locațiilor individuale de stocare trebuie să revină operatorilor economici. Regulamentul nu este un instrument financiar, iar măsurile de sprijin, dacă și când sunt necesare, trebuie tratate într-un context diferit.

Amendamentul 11 a fost respins deoarece o trimitere la o decizie PARCOM privind eliminarea tehnologiei pe bază de celulă de mercur din industria cloralcanilor este irelevantă pentru conținutul regulamentului.

Amendamentele 12, 15, 25, 26, 28 și 47 au fost respinse deoarece implică doar stocarea temporară, excluzând posibilitatea eliminării finale. Comisia consideră eliminarea finală a mercurului metalic drept perfect realizabilă, cu condiția aplicării unor norme stricte de siguranță.

Amendamentele 16 și 35 au fost respinse deoarece nu sunt necesare prevederi specifice privind informarea și sensibilizarea publică. Riscurile asociate cu mercurul sunt intens mediatizate și toate informațiile pertinente privind acțiunile comunitare sunt disponibile pe internet.

Amendamentele 18, 38 și 39 au fost respinse deoarece asistența tehnică și financiară în favoarea țărilor în curs de dezvoltare și/sau ONG-urilor care își desfășoară activitatea în domeniul mercurului depășesc cu mult domeniul de aplicare al regulamentului. Regulamentul nu este un instrument financiar.

Amendamentele 13, 30 și 32 au fost respinse deoarece introduc cerințe de raportare foarte complexe și anevoioase, care nu corespund nevoilor reale de informare.

Amendamentul 37 a fost respins deoarece data propusă este prea timpurie.

Amendamentul 41 a fost respins deoarece nu este necesar, acest subiect fiind acoperit deja prin directiva IPPC privind prevenirea și controlul integrat al poluării.

3.2.4 Amendamente propuse de Parlament, acceptate în totalitate, parțial sau în principiu de Comisie, dar care nu sunt incluse în poziția comună

Amendamentele 3, 4, 5, 14, 23 și 31 au fost acceptate parțial sau în principiu de Comisie, dar nu au fost incluse. Acestea se referă mai ales la amendamente minore ale considerentelor.

3.2.5 Amendamente suplimentare aduse propunerii de către Consiliu

La articolul 3 s-a introdus o nouă opțiune pentru stocarea temporară sau permanentă a mercurului metalic în formațiuni subterane de rocă dură.

La articolul 4 s-a introdus un nou alineat (3) care stipulează elaborarea, în cadrul procedurii de comitologie, de criterii tehnice pentru stocarea mercurului metalic, înainte de intrarea în vigoare a interdicției la export.

La articolul 5 s-au introdus cerințe specifice de raportare pentru importatori, exportatori și operatori de stocare.

Articolul 7 a fost reelaborat, iar acum include obligațiile de schimb de informații și pe cele de raportare revizuite și extinse ale Comisiei și o clauză de reexaminare.

La articolul 8 s-a adăugat o trimitere specifică la restricțiile la export la nivelul statelor membre.

4- CONCLUZIE

Amendamentele introduse de Consiliu sunt acceptabile pentru Comisie, deoarece se limitează la înăsprirea condițiilor de siguranță pentru stocarea mercurului și la sporirea numărului cerințelor de raportare. Aceste amendamente nu extind domeniul de aplicare al propunerii. Prin urmare, Comisia acceptă poziția comună.